Tám yén nā, yób ai sí ai é byə́m bísə̄ yə̄ étē byáwóge ai Ǹtondôbə Zambá woe. 15Vədá, běsōá étām ḿbɔ Ǹtondôbə a ngádzə́ŋ nə a diŋ; á mvús hālá, bɔ́n bábán, nálā wâtian nâ mínā mya á ngátɔ́b á zāŋ məyɔŋ mə́sə, ḿból myāyén ábōg dī. 16Myǎzu hḿ kəle ńnə̄m wáán, təgě fə bǎd bɔ álɛ̌d ńló. 17Amú Ńtondôbə, Zambá wāān, nye a nə́ Zāmbá bəzambá bə́sə, Ǹtómbā míńtómbā mísə, Zambá ńnēn, Zambá ngul, Zambá məsis, yǎ á nə́ tə fyǎl bod á mə̄sú, yǎ bábɔlɔ̌ kig ai bifái; 18a və́ mān nyūí ai ǹkús mə́kyəbə, a diŋ bəyə́ŋ, a vâ bɔ́ bīdí bíé ai biwɔ́man bíé. 19Myâ diŋáān fə bəyə́ŋ nālá, amú mínā bə́bēn mī ngábə̄ bə̄yə́ŋ á ńnam Égîptɛn. 20Wayi mbádā Ńtondôbə Zambá woe, ńnye etám nye wǎyi syé; ńdɔ̄ fə wǎyi kǎd kanǐ sɔŋ hə á dzwé díé. 21A nə olugú woe, a nə Zambá woe, nyé yǎ á ngábɔ biyə̌ŋ bí mam ású dóe á wāmēn ó ngayén ai mís. 22Běsōá bə́ ngábə́ bod məwóm zamgbál ábōg bə́ kələ Égîptɛn; ábōg yə aná dī Ǹtondôbə Zambá woe ǎ bɔ yə̌ naa ó fui mvɔŋ etítíb anə́ átítiě yā yób.